سلام عليكم. ايوة يا حبيبتي. جهزت الاكل. ما شاء الله تمام. ها سخنتي الشوربة؟ طب كويس جدا. اكلت العيال فيهم شبحت لهم الوجبات المتأخرة وعملتيها معهم؟ طب والله شاطرة. كنيسة الشقة كلها جميل. غسلت السجاجيد؟ ممتاز ما شاء الله
عملت السلطة؟ طب والله كويس نشرت الهدوم وغسلت الحاجات اللي كانت عايزة تتغسل طب كويس تمام تمام ممتازة ما شاء الله القمصان بتاعتي طب والله كويسة ما شاء الله. الولد كان فيه حاجة في الفيزيا مش فاهمها شرحتيها والبنت كان في حاجة في الكيمياء. والبنت الكبيرة كانت في الاحياء
ما شاء الله! شاطرة جدا! جبتي درة بقى عشان نعمل فشار! ايه! ما جبتيش درة عشان نعمل فشار! يا بنتي حرام عليك يا بنتي! انت مبهدلاني على طول ليه هو انا عمري ما باقول لك حاجة وتعمليها انت قاعدة في البيت ما بتعمليش حاجة لا شغل ولا شغلها. حرام عليك. طب يعني امتى بقى هتشتغلي وامتى هتقومي بواجباتك يا هانم
وتشوفي مسئولياتك. السلام عليكم ورحمة الله وبركاته. ازيكم يا شباب؟ حبايب قلبي قبل ما تكرهوني بس يا بنات. انا المقطع ده رسالة كل زوج ان انا بقول له حط مراتك تاج فوق راسك. انت ما انتاش عارف هي بتعمل عشانك ايه. شابوه للستات يا رجالة. انت مش عارف مراتك دي شغالة يعني بتزكرك بقول الله
الايدي كان لها ميت ايد هي بتعمل كل ده ازاي؟ عشان كده ربنا قال في القرآن ان احنا نؤتيهم ايه؟ اجورهن مش اجرهن لانها بتعمل لك الف وظيفة فانت هتأجرها على ايه ولا على ايه؟ شابوه للستات الستات فعلا الزوجات وفضل الزوجات علينا قد ايه وقد ايه بيتعبوا عشان آآ الرسول عليه الصلاة والسلام
كلمة خطيرة اوي اوي ومقصرة في. قال عليه الصلاة والسلام استوصوا بالنساء خيرا. فانهن عوان عندكم. الله! يعني ايه عوان؟ عوان يعني كتير من المفسرين قالوا يعني اسيرات وفعلا الست غلبانة. غلبانة يا تروح فين ؟ هو لو لو زوجها سابها ولا ولا خسرت بيتها هتروح فين ؟ يعني
انت اللي لها في الارض بعد ربنا سبحانه وتعالى. ولكن كلمة عوان يا جماعة فيها معاني تانية عميقة جدا في اللغة. عوان من الاعانة والمعونة. دي سندك. دي ضهرك. دي
الانسانة اللي مسخرة عمرها كله عشان تساعدك في حياتك. وعشان تشيلك وعشان تعاونك. اشكر لها يا اخي. اشكر لها. وبرضه من معاني عوان المعاني الخطيرة. ان في اللغة الارض اللي نزل عليها المطر. كأن الرسول جاب تشبيه خطير ان الست عاملة زي الارض الخصبة. وحنان الراجل ورحمته عاملين زي المطر. لو نزل
حنانك ورحمتك على نفسية زوجتك هتنبت هتخلي حياتك جنة. هتطلع لك ثمار في الخدمة والعطاء والتفاني. لا تتخيلها في حياتك. اوعى تنشف ريحها عشان كلمة حلوة. اوعى زوجتك تصاب بالجفاف بسببك. فانهن عوان ارض مستنية المطر ينزل عليها. ارض عطشانة للحنان والحب والاحتواء
والسند والامان فانهن عوان عندكم. عليك الصلاة والسلام يا رسول الله. احن قلب مراتك حبيبتك اسهل واحدة ترضيها في الدنيا اكتر واحدة تديك عينيها بكلمة طيبة اكتر واحدة تعيش حزينة وتعيسة لمجرد ان انت مزعلها. اكتر قلب عايش معك وبيستنى
منك كلمة حلوة ارحمها عشان ربنا يرحمها